202 - ма души са с потвърден коронавирус у нас 7 души вече са изчистени от вируса , но все още не могат да бъдат изписани от болница Общо потвърдените лабораторно случаи на заразени от Covid - 19 в България са 202 . От снощи до момента има 1 нов случай , който е в София , съобщи ген . Венцислав Мутафчийски по време на редовния брифинг на Националния оперативен щаб . Общият тренд при заболеваемостта е покачващ се , рано е да се правят изводи на този етап . Водят се консултации с премиера и министъра на здравеопазването за обособяване на отделение за коронавирус във всяка една болница , така че да има възможност за обособяване на интензивни легла за пациенти , които изискват реанимационна грижа и кислородолечение , обясни още Мутафчийски . 7 души са изчитени от вируса , но не можем да го докажем , в перфектно здраве са . 7 души вече са изнервени до крайност от седене в болница , а нас ни трябват и леглата , обясни още Мутафчиев . Броят на лабораториите , които ще извършват тестове за Covid - 19 се увеличава . Освен тези в страната , ще има още лаборатории в София – от БАН и 2 частни болници са изразили готовност да разкрият такива съоръжения . В момента дневният капацитет на действащите лаборатории е около 300 теста , надяваме се да го удвоим и утроим , обясни още началникът на Оперативния щаб . Подробности за видовете тестове може да видите тук . По повод даренията началникът на оперативния щаб заяви , че те продължават непрекъснато към конкретни болници или директно към Министерството на здравеопазването . ВМА е второстепенен бюджетен разпоредител , затова каквото дойде в сметките , се прехвърля към бюджета , след това този бюджет се калкулира отново и чак и след това болницата може да използва средствата . Процедурата отнема около 2 месеца . „ Затова апелирам към дарителите да даряват в натура , защото няма време за тази процедура “ , призова ген . Мутафчийски , като уточни , че вероятно процедурата при болниците , които са търговски дружества , е различна . В отговор на журналистически въпрос за готовността на някои болници и отказа на някои лекари да лекуват болни от коронавирус , ген . Мутафчийски заяви „ Първите , които изявиха готовност да помагат , бяха от Асоциацията на частните болници “ . В тази връзка началникът на оперативния щаб заяви , че вярва , че здравната система ще успее да се справи .